
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 481 

18 Απριλίου 2006 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός αριθμού ατόμων που θα απασχοληθούν 
με σύμβαση μίσθωσης έργου, σύμφωνα με τις δι¬ 
ατάξεις του άρθρου 6 του ν. 2527/1997 (ΦΕΚ 206/ 
Τ.Α/8.10.1997), στον Ο.Κ.Α.Α. Α.Ε. 1 

Καθορισμός συνεδριάσεων (ύψους αποζημίωσης) 
των με οποιοδήποτε καθεστώς απασχόλησης 
υπαλλήλων που υπηρετούν στην ΓΓΕΤ/Υπαν, 
εμπειρογνωμόνων που προέρχονται από τον 
δημόσιο ή ιδιωτικό τομέα, καθώς και των μελών 
των θεματικών επιτροπών ή υποεπιτροπών 
που προέρχονται από ΑΕΙ, ΤΕΙ, Ερευνητικούς 
Φορείς, καθώς και ιδιωτών ή στελεχών του 
ευρύτερου παραγωγικού τομέα, που διενεργούν 
την αξιολόγηση προτάσεων, που υποβλήθηκαν 
ή υποβάλλονται στο πλαίσιο του Γ' ΚΠΣ, και 
συγκεκριμένα στο Πρόγραμμα Ένταξης στο 
Ελληνικό Ερευνητικό και Τεχνολογικό Σύστημα 
Ερευνητών από το Εξωτερικό-ΕΝΤΕΡ 2004 του 
Μέτρου 8.3.3 του ΕΠΑν, όπως αυτό εξειδικεύεται 
στην αντίστοιχη προκήρυξη. 2 

Ανανέωση εφαρμογής του άρθρου 3 του π.δ. 209/1998 
για την εγκεκριμένη Προμελέτη Οδοποιίας του 
έργου: «Μελέτη αναμόρφωσης και επικαιροποίησης 
Λεωφόρου Κύμης και επέκτασης μέχρι το 
Ολυμπιακό Χωριό», σε ότι αφορά στα εκτός 
σχεδίου πόλης τμήματα της (Απόφαση ΔΜΕΟ/ 
ε/348/15.4.2002/ΦΕΚ 325Δ/26.4.2002) (Εγκριτική 


Απόφαση: ΓΓΔΕ/ΕΥΔΕ/ΕΣΕΑ/α/326/21.3.2001). 3 

Μείωση επιτοκίων δανείων Ο.Ε.Κ. προγράμματος 
δανειοδοτήσεως, μέσω του Ειδικού Στεγαστικού 

Ανακυκλούμενου Κεφαλαίου (Ε.Σ.Α.Κ.). 4 

Άδεια κατοχής Β' θέσης. 5 

Άδεια κατοχής Β' θέσης. 6 

Άδεια κατοχής Β' θέσης. 7 

Απονομή Ηθικής Αμοιβής (Επαινος) στον ΜΙΠΥ/ΥΕΝ 
Παπαδόπουλο Αμβρόσιο. 8 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στην υπ’ αριθμ. 3477/1.2.2005 

απόφαση του Υπουργού Δικαιοσύνης. 9 

Διορθώσεις σφαλμάτων σε αποφάσεις του Διοικητή 
του Ιδρύματος Κοινωνικών Ασφαλίσεων. 10 


Α ΠΟΦΑΣΕΙ Σ 

Αριθμ. Α2 -1317 (1) 

Καθορισμός αριθμού ατόμων που θα απασχοληθούν με 
σύμβαση μίσθωσης έργου, σύμφωνα με τις διατάξεις 
του άρθρου 6 του ν. 2527/1997 (ΦΕΚ 206/Τ.Α/8.10.1997), 
στον Ο.Κ.Α.Α. Α.Ε. 

ΟΙ ΥΦΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ - ΑΝΑΠΤΥΞΗΣ 

Έχοντας υπόψη: 

1. Τις διατάξεις: 

α) Του άρθρου 6 του ν. 2527/1997 (ΦΕΚ 206/ 
Τ.Α'/8.10.1997), «Τροποποίηση και συμπλήρωση διατά¬ 
ξεων του ν. 2190/1994 και άλλες διατάξεις». 

β) Το άρθρο 90 του κώδικα νομοθεσίας για την Κυβέρ¬ 
νηση και τα Κυβερνητικά Όργανα, που κυρώθηκε με το 
άρθρο πρώτο του π.δ. 63/2005 (ΦΕΚ 96/τ.Α'/22.4.2005), 
«Κωδικοποίηση της νομοθεσίας για την Κυβέρνηση και 
τα Κυβερνητικά Όργανα». 

γ) Του άρθρου 3 περ. γ' του ν. 2362/1995 (ΦΕΚ 247/Α'), 
«Περί Δημοσίου Λογιστικού και Ελέγχου των δαπανών 
του Κράτους και άλλες διατάξεις». 

δ) Των άρθρων 681 κεπ. του Αστικού Κώδικα. 

2. Του π.δ. 397/1988 (ΦΕΚ 185/Α/1988), «Οργανισμός του 
Υπουργείου Εμπορίου», όπως τροποποιήθηκε και ισχύει. 

3. Του π.δ. 27/1996 (ΦΕΚ 19/Α/1996), «Συγχώνευση των 
Υπουργείων Τουρισμού, Βιομηχανίας, Ενέργειας και Τε¬ 
χνολογίας και Εμπορίου στο Υπουργείο Ανάπτυξης», 
όπως ισχύει μετά την έκδοση του π.δ. 122/17.3.2004 (ΦΕΚ 
85/Α/2004), «Ανασύσταση του Υπουργείου Τουρισμού». 

4. Την υπ’ αριθμ. Δ15/Α/Φ19/4040/24.2.2006, Κοινή από¬ 
φαση του Πρωθυπουργού και του Υπουργού Ανάπτυξης, 
«Περί ανάθεσης αρμοδιοτήτων στους Υφυπουργού Ανά¬ 
πτυξης Αναστάσιο Νεράτζη και Ιωάννη Παπαθανασίου» 
(ΦΕΚ/τ.Β. 249/27.2.2006) 

5. Το υπ’ αριθμ. πρωτ. 4047/8.12.2005. Γνωμοδοτικό 
Σημείωμα της Νομικής Υπηρεσίας του Οργανισμού Κε¬ 
ντρικής Αγοράς Αθηνών Α.Ε. (Ο.Κ.Α.Α. Α.Ε.), το οποίο 
επέχει θέση της προβλεπόμενης από τις διατάξεις της 
παρ. 2 του άρθρου 6 του ν. 2527/1997 βεβαίωσης, ότι 
«πρόκειται για γνήσιες συμβάσεις έργου που δεν υπο¬ 
κρύπτουν εξαρτημένη εργασία». 

6. Την υπ’ αριθμ. ΔΙΠΠ/Φ.ΕΓΚΡ. 16/1856/27.2.2006 από¬ 
φαση της Επιτροπής του άρθρου 2 παρ. 1 της ΠΥΣ 
55/1998 (άρθρο 1 παρ. 51 του ν. 2412/1996). 

7. Την υπ’ αριθμ. ΔΙΔΚ/Φ.1/2/6139/23.3.2004 (ΦΕΚ 527 Β') 
«ανάθεση αρμοδιοτήτων στους Υφυπουργούς Εσωτερι¬ 
κών, Δημόσιας Διοίκησης και Αποκέντρωσης». 

8. Την ανάγκη εκπόνησης του κατωτέρου έργου, απο¬ 
φασίζουμε: 

Καθορίζουμε σε δύο (2) τον αριθμό των φυσικών προ¬ 
σώπων και οι οποίοι να είναι απόφοιτοι Τ.Ε.Ι. ή Ανωτέρας 
Σχολής πληροφορικής κατεύθυνσης, στα οποία μπορεί 
να ανατεθεί από τον Ο.Κ.Α.Α. Α.Ε., να ασχοληθούν, με 
σύμβαση μίσθωσης έργου, για την υποστήριξη του Γρα¬ 
φείου Επιχειρησιακού Σχεδιασμού και Μηχανοργάνωσης 
του Οργανισμού στα κατωτέρω έργα: 

1) «Παροχή υπηρεσιών και προμήθεια εξοπλισμού για 
την εγκατάσταση κλασικού ΡοιΙβΙ παροχής επιχειρημα¬ 
τικών πληροφοριών και υπηρεσία ηλεκτρονικού εμπο¬ 
ρίου σε Μ.Μ.Ε.» και 

2) «Εγκατάσταση και εφαρμογή Ολοκληρωμένου Πλη¬ 
ροφοριακού Συστήματος στον Ο.Κ.Α.Α. Α.Ε.». 

Το έργο συνίσταται στη συνεργασία τους με την εται¬ 
ρεία εγκατάστασης και λειτουργίας των ανωτέρω εφαρ¬ 
μογών και την διαχείριση των εν λόγω συστημάτων με 
την ιδιότητα τους ως ΟΗΑΟΕΕ ΑάπιίηίεΙί'Βίοΐ'ε, καθώς και 
την εκπαίδευση του προσωπικού του Ο.Κ.Α.Α. Α.Ε., για 
συνολική χρονική διάρκεια είκοσι τεσσάρων (24) μηνών. 

Η χρονική διάρκεια ολοκλήρωσης του έργου ορίζεται 
σε δύο (2) έτη και η αμοιβή τους θα ανέλθει σε τριάντα 
χιλιάδες ευρώ (30.000 €) ετησίως, ήτοι συνολικά σε 
εξήντα χιλιάδες ευρώ (60.000 €). 

Τόπος εκτέλεσης του έργου ορίζεται η έδρα του 
Ο.Κ.Α.Α Α.Ε., στην Αθήνα. 

Οι ανάδοχοι δεν θα έχουν συγκεκριμένο ωράριο ερ¬ 
γασίας αλλά θα εκτελούν και θα περατώσουν το έργο 
τους στο συγκεκριμένο χρονικό διάστημα των είκοσι 
(24) μηνών. 

Η καταβολή των σχετικών ποσών θα γίνει ανάλογα 
με την τμηματική ή την ολική παράδοση του έργου και 
θα έχει αναδρομική ισχύ. 

Ανανέωση ή παράταση των συμβάσεων μίσθωση έρ¬ 
γου απαγορεύεται και είναι αυτοδικαίως άκυρη. Παρά¬ 
ταση του χρόνου παράδοσης του έργου επιτρέπεται 
χωρίς οποιαδήποτε αύξηση της αμοιβής των αναδοχών. 
Απασχόληση των αναδοχών σε έργα ή εργασίες άσχε¬ 
τες με εκείνες που περιγράφονται στην απόφαση αυτή, 
όπως θα εξειδικευτούν στις προς κατάρτιση μισθώσεις 
συμβάσεων μίσθωσης έργου απαγορεύεται. 

Οι ανάδοχοι δεν δικαιούνται δώρο Χριστουγέννων και 
Πάσχα, καθώς και άδεια και επίδομα άδειας, ενώ δεν 
υφίσταται υποχρέωση του εργοδότη για ασφάλιση του 
ανάδοχου σε φορέα κύριας ή επικουρικής ασφάλισης. 

Η εκτέλεση των έργων που πρόκειται να υποστηριχθεί 
από τους δύο (2) αναδόχους δεν ανάγεται στον κύκλο 
των συνήθων καθηκόντων των υπαλλήλων του Ο.Κ.Α.Α. 
Α.Ε., αλλά πρόκειται για έργα έκτακτης ανάγκης που 
προέκυψαν από την ανάγκη εκσυγχρονισμού της μη¬ 
χανοργάνωσης του Οργανισμού και εκπαίδευσης του 
προσωπικού του Ο.Κ.Α.Α. Α.Ε., στις νέες εφαρμογές. 

Η σύμβαση μίσθωσης έργου δεν καλύπτει πάγιες και 
διαρκείς ανάγκες και δεν υποκρύπτει σχέση εξαρτημέ¬ 
νης εργασίας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Μαρτίου 2006 

οι ΥΦΥΠΟΥΡΓΟΙ 
ΕΣΩΤΕΡΙΚΩΝ, ΔΗΜΟΣΙΑΣ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΑΝΑΠΤΥΞΗΣ 

Α. ΑΝΔΡΕΟΥΛΑΚΟΣ I. ΠΑΠΑΘΑΝΑΣΙΟΥ 


Αριθμ. 7218/ΕΡΕ (2) 

Καθορισμός συνεδριάσεων (ύψους αποζημίωσης) των 
με οποιοδήποτε καθεστώς απασχόλησης υπαλλήλων 
που υπηρετούν στην ΓΓΕΤ/Υπαν, εμπειρογνωμόνων 
που προέρχονται από τον δημόσιο ή ιδιωτικό τομέα, 
καθώς και των μελών των θεματικών επιτροπών ή 
υποεπιτροπών που προέρχονται από ΑΕΙ, ΤΕΙ, Ερευ¬ 
νητικούς Φορείς, καθώς και ιδιωτών ή στελεχών του 
ευρύτερου παραγωγικού τομέα, που διενεργούν την 
αξιολόγηση προτάσεων, που υποβλήθηκαν ή υποβάλ¬ 
λονται στο πλαίσιο του Γ' ΚΠΣ, και συγκεκριμένα στο 
ΠρόγραμμαΈνταξης στο Ελληνικό Ερευνητικό και Τε¬ 
χνολογικό Σύστημα Ερευνητών από το Εξωτερικό- 
ΕΝΤΕΡ 2004 του Μέτρου 8.3.3 του ΕΠΑν, όπως αυτό 
εξειδικεύεται στην αντίστοιχη προκήρυξη. 

Ο ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Το ν. 1558/1985 «Κυβέρνηση και Κυβερνητικά Όργα¬ 
να», καθώς και του π.δ. 63/2005 

2. Το ν. 1514/1985 «Ανάπτυξη επιστημονικής και τεχνο¬ 
λογικής έρευνας». 

3. Το ν. 1256/1982 «Για την πολυθεσία, την πολυαπα- 
σχόληση και την καθιέρωση ανωτάτου ορίου απολαβών 
από το Δημόσιο Τομέα καθώς και για το Ελεγκτικό 
Συνέδριο, το Νομικό Συμβούλιο του Κράτους και άλλες 
διατάξεις», όπως τροποποιήθηκε με το άρθρο 33 του 
ν. 1326/1983 και αντικαταστάθηκε με το άρθρο 4 του ν. 
2303/1995. 

4. Το ν. 2470/1997 «Αναμόρφωση μισθολογίου προ¬ 
σωπικού της Δημόσιας Διοίκησης και άλλες συναφείς 
διατάξεις». 

5. Τον ν. 2362/1995 «Περί Δημοσίου Λογιστικού, ελέγχου 
των δαπανών του κράτους και άλλες διατάξεις». 

6. τον ν. 3205/2003 «Μισθολογικές ρυθμίσεις λειτουρ¬ 
γών και υπαλλήλων του Δημοσίου, ΝΠΔΔ και ΟΤΑ, μονί¬ 
μων στελεχών των Ενόπλων Δυνάμεων και αντιστοίχων 
της Ελληνικής Αστυνομίας, του Πυροσβεστικού και Λι¬ 
μενικού Σώματος και άλλες συναφείς διατάξεις». 

7. Το ν. 2860/2000 «Διαχείριση, παρακολούθηση και 
έλεγχος του Κοινοτικού Πλαισίου Στήριξης και άλλες 
διατάξεις». 

8. Το ν. 2919/2001 «Σύνδεση Έρευνας και Τεχνολογίας 
με την παραγωγή και άλλες διατάξεις». 

9. Το άρθρο 7 παρ. 1 του ν. 1943/1991 «Εκσυγχρονισμός 
της οργάνωσης και λειτουργίας της δημόσιας διοίκησης, 
αναβάθμιση του προσωπικού της και άλλες συναφείς 
διατάξεις». 

10. Το π.δ. 27/29.1.1996 (ΦΕΚ 19/Α/1996) «Συγχώνευση των 
Υπουργείων Τουρισμού, Βιομηχανίας Ενέργειας και Τε- 
χνολογίας και Εμπορίου, στο Υπουργείο Ανάπτυξης». 

11. Το π.δ. 4/2000 «Εκτέλεση ενεργειών τεχνικής βο¬ 
ήθειας - στήριξης και διαχείριση των αντίστοιχων πό¬ 
ρων» καθώς και την υπ’ αριθμ. 60630/ΕΥΣ 5671/16.9.2003 
εγκύκλιο του Υπουργείου Οικονομίας και Οικονομικών 
«εξειδίκευση της εφαρμογής του π.δ. 4/2002 «εκτέλεση 
ενεργειών τεχνικής βοήθειας - στήριξης και διαχείριση 
των αντίστοιχων πόρων». 

12. Το π.δ. 122/2004 «Ανασύσταση του Υπουργείου 
Τουρισμού». 

13. Τον οδηγό διαδικασιών και επιλέξιμων ενεργειών 
Τ.Β. - Στήριξης του Γ ΚΠΣ 2000 - 2006 

14. Την υπ’ αριθμ. 5005/11.5.2004 απόφαση του Υπουρ¬ 
γού Ανάπτυξης (ΦΕΚ 681/Β/11.5.2004) «Μεταβίβαση στον 

Γενικό Γραμματέα Έρευνας και Τεχνολογίας, στους 
Προϊσταμένους Δ/νσεων και λοιπούς Προϊσταμένους 
υπηρεσιακών μονάδων της ΓΓΕΤ του Υπουργείου Ανά¬ 
πτυξης του δικαιώματος να υπογράφουν «Με εντολή 
Υπουργού». 

15. Την ΣΑΕ 013/3, και συγκεκριμένα το έργο με κωδικό 
2004ΣΕ01330029 του ΠΔΕ της ΓΓΕΤ 

16. Την υπ’ αριθμ. 3405/12.6.2003 απόφαση της ΕΥΔ 
ΕΠΑν «Μεταβίβαση αρμοδιότητας ανάθεσης ενεργειών 
Τεχνικής Βοήθειας στην Γενική Γραμματεία Έρευνας 
και Τ εχνολογίας». 

17. Την με αριθμό 9761/22.7.2003 απόφαση του Γε¬ 
νικού Γραμματέα Έρευνας και Τεχνολογίας με θέμα: 
«Ορισμός υπολόγου Διαχειριστή για το έργο Δημοσίων 
Επενδύσεων με κωδικό 2003ΣΕ01330010 Ενέργειες της 
ΓΓΕΤ για την υποστήριξη της υλοποίησης του ΕΠΑν, 
της ΣΑΕ 013/3». 

18. Την υπ’ αριθμό 9713/21.7.2003 απόφαση εκτέλεσης 
του έργου με τίτλο: «Ενέργειες της ΓΓΕΤ για την υπο¬ 
στήριξη της υλοποίησης του ΕΠΑΝ» καθώς και τις υπ’ 
αριθμ. 14640/7.11.2003, 8830/16.7.2004 και 9597/3.8.2004 
τροποποιήσεις της. 

19. Την έγκριση του Επιχειρησιακού Προγράμματος 
«Ανταγωνιστικότητα» (ΕΠΑΝ) από την επιτροπή της Ευ¬ 
ρωπαϊκής Ένωσης με την απόφαση Ο (2001) 550/14.3.2001, 
όπως τροποποιήθηκε με την Ε(2004)548421.12.04 από¬ 
φαση της Επιτροπής. 

20. Την συλλογική απόφαση έργου 013/3, Κ.Α. 
2003ΣΕ01330010 «Δαπάνες Τεχνικής Βοήθειας Στήρι¬ 
ξης της ΓΓΕΤ για την Υποστήριξη της Υλοποίησης του 
ΕΠΑΝ» του π.δ.Ε. της ΓΓΕΤ/Υπ. Ανάπτυξης. 

21. Την υπ’ αριθμ. 10937/Β3 1476/24.11.2004 απόφαση 
Ένταξης της ΕΥΔ/ΕΠΑν της πράξης «Πρόγραμμα Εντα¬ 
ξης στο Ελληνικό Ερευνητικό και Τεχνολογικό Σύστημα 
Ερευνητών από το Εξωτερικό (ΕΝΤΕΡ 2004) στο ΕΠΑν 

22. Την με αρ.πρ. ΓΓΕΤ 1469/7.2.2005 απόφαση εκτέλε- 
σης-προκήρυξης του έργου με τίτλο «ΠρόγραμμαΈντα- 
ξης στο Ελληνικό Ερευνητικό και Τεχνολογικό Σύστημα 
Ερευνητών από το Εξωτερικό - ΕΝΤΕΡ 2004» του Γ ενικού 
Γ ραμματέα Ε & Τ 

23. Την με αριθμό 9229/1.7.2005 απόφαση Σύστασης 
Επιτροπών Προκαταρκτικού Ελέγχου και Επιτροπών 
Αξιολόγησης των προτάσεων που υποβάλλονται στο 
πλαίσιο της Δράσης «Πρόγραμμα Ένταξης στο Ελλη¬ 
νικό Ερευνητικό και Τεχνολογικό Σύστημα Ερευνητών 
από το Εξωτερικό - ΕΝΤΕΡ 2004» του Επιχειρησιακού 
Προγράμματος για την Ανταγωνιστικότητα, Μέτρο 8.3, 
Δράση 8.3.3, Γ' ΚΠΣ, όπως το Πρόγραμμα εξειδικεύεται 
στην αντίστοιχη προκήρυξη, όπως δημοσιεύθηκε στο 
ΦΕΚ 954/Β/11.7.2005 

24. Την ανάγκη αξιολόγησης των προτάσεων που υπο¬ 
βλήθηκαν και υποβάλλονται στο Πρόγραμμα «ΕΝΤΕΡ 
2004», στο πλαίσιο του ΕΠΑν (Γ' ΚΠΣ), και της ανωτέρω 
σχετικής προκήρυξης. 

25. Τις αποφάσεις του Γενικού Γραμματέα Έρευνας και 
Τ εχνολογίας σχετικά με τις συγκροτήσεις θεματικών επι¬ 
τροπών και Επιτροπής Προκαταρκτικού Ελέγχου στο πλαί¬ 
σιο του ανωτέρω έργου, ως εξής: 3 αποφάσεις συγκρότη¬ 
σης θεματικών επιτροπών αξιολόγησης των ερευνητικών 
προτάσεων ΕΝΤΕΡ 2004, με αριθμούς: 18248/8.11.2005, 
2010/2.2.2006 και 3102/17.2.2006, και την απόφαση με αριθμό 
14211/23.9.2005 για την συγκρότηση της Επιτροπής Προ¬ 
καταρκτικού Ελέγχου, αποφασίζουμε: 


Καθορίζουμε τον αριθμό συνεδριάσεων και το ύψος 
αποζημίωσης των με οποιοδήποτε καθεστώς απασχό¬ 
λησης υπαλλήλων που υπηρετούν στην ΓΓΕΤ/Υπαν, 
εμπειρογνωμόνων που προέρχονται από τον δημόσιο 
ή ιδιωτικό τομέα, καθώς και των μελών των θεματικών 
επιτροπών ή υποεπιτροπών, που προέρχονται από ΑΕΙ, 
ΤΕΙ, Ερευνητικούς Φορείς, καθώς και ιδιωτών ή στελε¬ 
χών του ευρύτερου παραγωγικού τομέα, που συμμετέ¬ 
χουν ή συμμετείχαν στην αξιολόγηση προτάσεων που 
υπεβλήθησαν ή υποβάλλονται στο πλαίσιο του Γ' ΚΠΣ, 
και συγκεκριμένα στο Πρόγραμμα «ΕΝΤΕΡ 2004» του 
Μέτρου 8.3.3 του ΕΠΑν, ως εξής: 

ΑΝΕΞΑΡΤΗΤΟΙ ΚΡΙΤΕΣ/ΑΞΙΟΛΟΓΗΤΕΣ 
Για κάθε πρόταση: Συνεδριάσεις 4 X 28,75 = 115 € 
ΣΥΝΤΟΝΙΣΤΗΣ ΕΡΓΟΥ/ΠΡΟΓΡΑΜΜΑΤΟΣ, ΣΥΝΤΟΝΙ¬ 
ΣΤΕΣ ΚΑΙ ΜΕΛΗ ΘΕΜΑΤΙΚΩΝ ΕΠΙΤΡΟΠΩΝ ή ΥΠΟΕΠΙ¬ 
ΤΡΟΠΩΝ 

Για κάθε πρόταση: Συνεδριάσεις 3 X 28,6 = 86 € 
ΓΡΑΜΜΑΤΕΙΣ ΘΕΜΑΤΙΚΩΝ ΕΠΙΤΡΟΠΩΝ 
Γ ια κάθε πρόταση: Συνεδριάσεις 2 X 28,6 = 56 € 
ΣΥΝΤΟΝΙΣΤΗΣ ΚΑΙ ΜΕΛΗ ΕΠΙΤΡΟΠΗΣ ΠΡΟΚΑΤΑΡΚΤΙ¬ 
ΚΟΥ ΕΛΕΓΧΟΥ 

Γ ια κάθε πρόταση: Συνεδρίαση 1 X 30 = 30 € 
ΓΡΑΜΜΑΤΕΙΣ ΕΠΙΤΡΟΠΗΣ ΠΡΟΚΑΤΑΡΚΤΙΚΟΥ ΕΛΕΓΧΟΥ 
Γ ια κάθε πρόταση: Συνεδρίαση 1 X 10 = 10 € 

Το συνολικό κόστος για τις ανωτέρω αξιολογήσεις, 
που πραγματοποιήθηκαν ή/και πραγματοποιούνται το 
2005 και το 2006 από το Τμήμα Α' της Διεύθυνσης 
Υποστήριξης Ερευνητικών προγραμμάτων, υπολογίζεται 
περίπου σε 62.000 € και θα βαρύνει τις πιστώσεις της 
Τεχνικής Βοήθειας του ΠΔΕ της ΓΓΕΤ του έτους 2006, 
του έργου ΣΑΕ 013/3, Κ.Α. 2003ΣΕ01330010 του Π.Δ.Ε της 
ΓΓΕΤ/Υπ. Ανάπτυξης. Τα απαιτούμενα δικαιολογητικά 
δαπανών είναι τα προβλεπόμενα από το π.δ. 4/2002 και 
την. 60630/ΕΥΣ 5671/16.9.2003 εγκύκλιο του ΥΠΟΟ. 

Στο ανωτέρω κόστος δεν συμπεριλαμβάνονται οι ερ- 
γοδοτικές εισφορές, οι οποίες θα καλυφθούν από την 
Τεχνική Βοήθεια (υπολογίζονται περίπου σε 16.000 €) 

Η διάρκεια λειτουργίας των Επιτροπών αξιολόγησης 
και προκαταρκτικού ελέγχου θα είναι έως τις 31 Δε¬ 
κεμβρίου 2006. Η λειτουργία της κάθε Επιτροπής θα 
είναι 18 μήνες 

Η απόφαση αυτή να δημοσιευθεί στην εφημερίδα της 
Κυβερνήσεως. 

Αθήνα, 3 Απριλίου 2006 

Ο ΥΠΟΥΡΓΟΣ 

ΔΗΜΗΤΡΙΟΣ ΣΙΟΥΦΑΣ 
-♦- 

Αριθμ. ΔΜΕΟ/ε./330 (3) 

Ανανέωση εφαρμογής του άρθρου 3 του π.δ. 209/1998 
για την εγκεκριμένη Προμελέτη Οδοποιίας του έρ¬ 
γου: «Μελέτη αναμόρφωσης και επικαιροποίησης Λε¬ 
ωφόρου Κύμης και επέκτασης μέχρι το Ολυμπια¬ 
κό Χωριό», σε ότι αφορά στα εκτός σχεδίου πόλης 
τμήματα της (Απόφαση ΔΜΕΘ/ε/348/15.4.2002/ΦΕΚ 
325Δ/26.4.2002) (Εγκριτική Απόφαση: ΓΓΔΕ/ΕΥΔΕ/ 
ΕΣΕΑ/α/326/21.3.2001). 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1) Το άρθρο 90 του «Κώδικα Νομοθεσίας για την 
Κυβέρνηση και τα κυβερνητικά όργανα» που κυρώθηκε 
με το άρθρο πρώτο του π.δ. 63/2005 (ΦΕΚ Α' 98).. 

2) Το π.δ.69/1988 «Οργανισμός της Γενικής Γραμματεί- 
ας Δημοσίων Έργων», όπως τροποποιήθηκε και ισχύει 
με τα π.δ. 340/1990, 293/1991,167/1992 και 428/1995. 

3) Τον ν. 3155/1955 «Περί κατασκευής και συντηρήσεως 
των οδών». 

4) Το β.δ. της 9.8.1955 «Περί καθορισμού των Εθνικών 
Οδών κατά τις διατάξεις του ν. 3155/1955 και την Γ. 
25871/9.7.1963 απόφαση του Υπουργού ΔημοσίωνΈργων 
«Περί αριθμήσεως των Εθνικών Οδών». 

5) Το ν. 1418/1984 «Δημόσια Έργα και ρυθμίσεις συνα¬ 
φών θεμάτων» και γενικότερα την παρ. 3 του άρθρου 
25. 

6) Το β.δ. 465/1970 «Περί όρων και προϋποθέσεων εγκα- 
ταστάσεως και λειτουργίας αντλιών καυσίμων προ πρα¬ 
τηρίων κειμένων εκτός εγκεκριμένων σχεδίων πόλεων 
και κωμών ή εκτός κατοικημένων εν γένει περιοχών και 
περί κυκλοφοριακής συνδέσεως εγκαταστάσεων μετά 
των οδών», όπως τροποποιήθηκε και ισχύει σήμερα. 

7) Το ν. 653/1977 «Περί υποχρεώσεως των παρόδιων ιδι¬ 
οκτητών για την διάνοιξη Εθνικών Οδών κ.λπ.» όπως τρο¬ 
ποποιήθηκε και συμπληρώθηκε μέχρι σήμερα και το ν. δ 
929/1979 «Περί εκτελέσεως του άρθρου 1 του ν. 653/1977. 

8) Την υπ’ αριθμ. Δ16α/04/773/29.11.1990 απόφαση «Περί 
εξαίρεσης διοικητικών πράξεων ή εγγράφων από τον 
κανόνα και των τριών υπογραφών». 

9) Το π.δ. 71/1993 (ΦΕΚ 30711.3.1993) «Καθορισμός αρ¬ 
μοδιοτήτων που διατηρούνται από τον Υπουργό και τις 
Περιφερειακές Υπηρεσίες της ΓΓΔΕ/ΥΠΕΧΩΔΕ. 

10) Το ν. 2503/1997 (ΦΕΚ 107730.5.1977) «Διοίκηση, ορ¬ 
γάνωση, στελέχωση της Περιφέρειας, ρύθμιση θεμάτων 
για την Τοπική Αυτοδιοίκηση και άλλες διατάξεις». 

11) Το π.δ. 209/1998 «Λήψη μέτρων για την ασφάλεια 
της Υπεραστικής συγκοινωνίας». 

12) Την υπ’ αριθμ. 4881/19.5.2004 απόφαση του Πρω¬ 
θυπουργού και του Υπουργού ΠΕΧΩΔΕ περί ανάθεσης 
αρμοδιοτήτων στους Υφυπουργούς ΠΕΧΩΔΕ (ΦΕΚ 754 
Β719.5.2004), όπως τροποποιήθηκε με την Δ17α/08/83/ 
Φ2.2.1/8.6.2005 απόφαση. 

Και αφού είδαμε: 

1) Την ΔΜΕΟ/ε/348/15.4.2002 απόφαση Υπουργού ΠΕ.ΧΩ. 
ΔΈ. με τη οποία α) το ως άνω οδικό τμήμα εντάχθηκε 
στο Εθνικό Δίκτυο της Χώρας, και β) έγινε εφαρμογή 
του άρθρου 3 του π.δ. 209/1998 για μιά τετραετία. 

2) Τον ν. 3212/2003 (ΦΕΚ 308Α/31.12.2003), με τον οποίο 
τροποποιήθηκε και συμπληρώθηκε το π.δ. 209/1998 (ΦΕΚ 
3 08Α/31.12.2003). 

Και επειδή: 

1) Δεν έχει υλοποιηθή η κατασκευή του υπόψη τμή¬ 
ματος. 

2) Πρέπει να προστατευθεί η ζώνη διέλευσης του 
συγκεκριμένου οδικού άξονα βάσει του π.δ. 209/1998, 
άρθρο 3, για μια ακόμα 4ετία: 

α) Με απαγόρευση έκδοσης οικοδομικών αδειών και 
αναστολή οικοδομικών εργασιών για ανέγερση κτισμά- 
των και εκτέλεση οικοδομικών αδειών μέσα σ’ αυτή. 

β) Με την τήρηση των ελάχιστων αποστάσεων κτηρί¬ 
ων, όπως καθορίζονται στο άρθρο 2 του π.δ. 209/1998, 
αποφασίζουμε: 

Εγκρίνουμε την ανανέωση εφαρμογής για μιά ακό¬ 
μη τετραετία, της απαγόρευσης έκδοσης οικοδομικών 
αδειών στη ζώνη διέλευσης της οδού, όπως καθορίζει 
το άρθρο 3 του π.δ. 209/1998 για την εγκεκριμένη Προ¬ 
μελέτη Οδοποιίας του έργου «Μελέτη αναμόρφωσης 


και επικαιροποίησης Λεωφόρου Κύμης και επέκτασης 
μέχρι το Ολυμπιακό χωριό», για τα εκτός σχεδίου πόλης 
τμήματα της. 

Η απόφαση αυτή, από τις διατάξεις της οποίας δεν 
προκαλείται δαπάνη σε βάρος του Κρατικού Προϋπο¬ 
λογισμού, να δημοσιευθεί στην Εφημερίδα της Κυβερ- 
νήσεως. 

Αθήνα, 31 Μαρτίου 2006 

Ο ΥΠΟΥΡΓΟΣ 

Γ. ΣΟΥΦΛΙΑΣ 
-♦- 

Αριθμ. 50114 (4) 

Μείωση επιτοκίων δανείων Ο.Ε.Κ. προγράμματος δανει- 
οδοτήσεως, μέσω του Ειδικού Στεγαστικού Ανακυ- 
κλούμενου Κεφαλαίου (Ε.Σ.Α.Κ.). 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις του π.δ. 63/2005 (Φ.Ε.Κ. 98 Α') «Κωδι¬ 
κοποίηση της νομοθεσίας για την Κυβέρνηση και τα 
κυβερνητικά όργανα». 

2. Τις διατάξεις του π.δ. 368/1989 (Φ.Ε.Κ. 163/Α') «Ορ¬ 
γανισμός του Υπουργείου Εργασίας», όπως τροποποι¬ 
ήθηκαν και ισχύουν σήμερα. 

3. Την υπ’ αριθμ. Υ1/10.3.2004 απόφαση του Πρωθυ¬ 
πουργού (Φ.Ε.Κ. 513/Β"), «Μεταβολή τίτλων Υπουργείων 
και καθορισμός της σειράς τάξης των Υπουργείων». 

4. Τις διατάξεις του ν. δ. 2963/1954 (ΦΕΚ 195 Α') “Περί 
ιδρύσεως Αυτονόμου Οργανισμού Εργατικής Κατοικίας”. 

5. Την υπ’ αριθμ. 50305/2.4.1991 απόφαση των Υπουρ¬ 
γών Εθνικής Οικονομίας, Οικονομικών και Εργασίας 
«Περί εφαρμογής προγράμματος δανειοδοτήσεως με 
τη σύσταση Ειδικού Στεγαστικού Ανακυκλούμενου Κε¬ 
φαλαίου (Ε.Σ.Α.Κ.)» (ΦΕΚ 237/Β/18.4.1991) 

6. Τη διάταξη της παραγράφου 2 του άρθρου 10 του 
ν. 2736/1999 (ΦΕΚ 172 Α') «Στεγαστικά προγράμματα 
του Οργανισμού Εργατικής Κατοικίας και άλλες δια¬ 
τάξεις». 

7. Το υπ’ αριθμ. 27931/9027 από 26.5.2005 έγγραφο του 
Ο.Ε.Κ. με το οποίο μας υπέβαλε απόσπασμα πρακτικού 
της αριθ. 19/24.5.2005 συνεδριάσεως του Διοικητικού 
του Συμβουλίου. 

8. Το άρθρο 90 του «Κώδικα Νομοθεσίας για την 
Κυβέρνηση και τα κυβερνητικά όργανα» που κυρώθηκε 
με το άρθρο πρώτο του π.δ. 63/2005 (ΦΕΚ Α' 98) και 
το γεγονός ότι από τις διατάξεις της απόφασης αυτής 
δεν προκαλείται δαπάνη σε βάρος του προϋπολογισμού 
του Ο.Ε.Κ.. 

9. Το υπ’ αριθμ. π.δ. 81/21.3.2002 (ΦΕΚ 57 Α') «Συγχώ¬ 
νευση των Υπουργείων Εθνικής Οικονομίας και Οικο¬ 
νομικών στο «Υπουργείο Οικονομίας και Οικονομικών», 
αποφασίζουμε: 

1. Μειώνουμε τα επιτόκια των ποσών των δανείων 
που έχουν χορηγηθεί σε δικαιούχους του Οργανισμού 
Εργατικής Κατοικίας (Ο.Ε.Κ.), σύμφωνα με τη διάταξη 
της παραγράφου 4 του αρθ. 2 του ν. 1641/1986 (ΦΕΚ 
122 Α) που προστέθηκε με το άρθρο 2 του ν. 1849/1989 
(ΦΕΚ 113 Α), μέσω του προγράμματος δανειοδότησης 

με τη σύσταση Ειδικού Στεγαστικού Ανακυκλούμενου 
Κεφαλαίου (Ε.Σ.Α.Κ.), όπως παρακάτω: 


α) από 4,75% ετησίως σε 2,00% 

β) από 4,25% » 

σε 1,75% 

Υ) από 3,50% 

σε 1,50% 

δ) από 3,00% » 

σε 1,25% 

ε) από 2,50% » 

σε 1,00% 

στ) από 1,75% » 

σε 0,75% 

ζ) από 1,25% » 

σε 0,50% 

Π) από 0,50% » 

σε 0,25% 

2. Η μείωση των ως άνω επιτοκίων θα γίνει απευθείας 


από τις Τράπεζες οι οποίες έχουν αναλάβει με σύμβαση 


που έχουν υπογράψει με τον Ο.Ε.Κ. την εξυπηρέτηση 
των δανείων του Ε.Σ.Α.Κ. και θα ισχύσει από την πρώτη 
προσεχή δόση του δανείου του δικαιούχου μετά τη 
δημοσίευση της παρούσης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Μαρτίου 2006 

οι ΥΠΟΥΡΓΟΙ 

ΟΙΚΟΝΟΜΙΑΣ ΑΠΑΣΧΟΛΗΣΗΣ 

ΚΑΙ ΟΙΚΟΝΟΜΙΚΩΝ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

ΓΕΩΡΓΙΟΣ ΑΛΟΓΟΣΚΟΥΦΗΣ ΣΑΒΒΑΣ ΤΣΙΤΟΥΡΙΔΗΣ 
-♦- 

Αριθμ. Φ.124/2/138304-Β2 π.ε. (5) 

Αδεια κατοχής Β' θέσης. 

Η ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: 

α) Του άρθρου 13 παρ. 9 του ν. 1268/1982 «Για τη 
δομή και τη λειτουργία των Ανωτάτων Εκπαιδευτικών 
Ιδρυμάτων». 

β) Του αριθ. 459/2.11.1983 π.δ. (ΦΕΚ 175/29.11.1983 τ.Α'). 

γ) Του αριθ. 129/10.4.1991 π.δ. (ΦΕΚ 52/11.4.1991 τ.Α'). 

δ) Του άρθρου 9 παρ. 3 του ν. 1835/1989 (ΦΕΚ 
76/14.3.1989 τ.Α'). 

ε) Του άρθρου 28 παρ. 10 του ν. 2083/1992 (ΦΕΚ 
159/21.9.1992 τ.Β'). 

στ) Του άρθρο 3 παρ. 4 του ν. 2530/1997 (ΦΕΚ 
218/23.10.1997 τ.Α') 

ζ) Του άρθρου 3 παρ. 38 του ν. 3027/2002. 

2. Το αριθμ. 22195/30.11.2005 έγγραφο του Ε.Μ. 
Πολυτεχνείου. 

3. Την από 13.9.2005 απόφαση της Γ.Σ. της Σχολής 
Πολιτικών Μηχανικών του Ε.Μ.Π. 

4. Την από 21.10.2005 απόφαση της Παν/κής 
Συγκλήτου. 

5. Την από 13.6.2005 αίτηση για χορήγηση άδειας β' 
θέσης του Σέργιου Λαμπρόπουλου. 

6. Την υπ’ αριθμ. 35235/ΣΤ5/16.4.2004 (ΦΕΚ 583 τ.Β' 
19.4.2004) απόφαση της Υπουργού Εθνικής Παιδείας και 
Θρησκευμάτων εκχώρησης δικαιώματος υπογραφής «Με 
εντολή Υπουργού» στο Γ ενικό Γ ραμματέα, στους Ειδικούς 
Γραμματείς της Κ.Υ. του ΥΠ.Ε.Π.Θ», αποφασίζουμε: 

Παρέχουμε την άδεια στον Σέργιο Λαμπρόπουλο, 
επίκουρο καθηγητή της Σχολής Πολιτικών Μηχανικών 
του Ε.Μ. Πολυτεχνείου προκειμένου να κατέχει και 
τη θέση του Γενικού Διευθυντή στην «Εγνατία Οδός 


Α.Ε.» για το ακαδημαϊκό έτος 2005 - 2006 (1.9.2005- 
31.8.2006). 

Η άδεια ισχύει από την ημέρα ανάληψης των 
καθηκόντων της δεύτερης θέσης ή της έναρξης της 
δεύτερης απασχόλησης, εφόσον είχε προηγηθεί η 
υποβολή αίτησης χορήγησης της σχετικής άδειας, 
αλλιώς από την ημέρα υποβολής της αίτησης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Απριλίου 2006 

Με εντολή Υπουργού 
Ο Ειδικός Γραματέας 
Πανεπιστημιακής Εκπαίδευσης 
ΑΘΑΝΑΣΙΟΣ ΚΥΡΙΑΖΗΣ 

-♦- 

Αριθμ. Φ.124/6/4322/Β2 (6) 

Άδεια κατοχής Β' θέσης. 

Η ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: 

α) Του άρθρου 13 παρ. 9 του ν. 1268/1982 «Για τη 
δομή και τη λειτουργία των Ανωτάτων Εκπαιδευτικών 
Ιδρυμάτων», όπως συμπληρώθηκε με την παρ. 6 του 
άρθρου 48 του ν. 1404/1983. 

β) Του αριθμ. 459/2.11.1983 π.δ. (ΦΕΚ 157/29.11.1983 
τ.Α'). 

γ) Του αριθμ. 129/10.4.1991 π.δ. (ΦΕΚ 52/11.4.1991 τ.Α'). 

δ) Του άρθρου 9 παρ. 3 του ν. 1835/1989 (ΦΕΚ 
76/14.3.1989 τ.Α'). 

ε) Του άρθρου 28 παρ. 10 του ν. 2083/1992 (ΦΕΚ 
159/21.9.1992 τ.Β'). 

στ) Του άρθρου 3 παρ. 4 του ν. 2530/1997 (ΦΕΚ 
218/23.10.1997 τ.Α') 

ζ) Του άρθρου 3 παρ. 38 του ν. 3027/2002. 

2. Το αριθμ. 84175/2202/11.1.2006 έγγραφο του ΕΚΠ 
Αθηνών. 

3. Την από 28.9.2005 απόφαση της Γ.Σ. του Τμήματος 
Οικονομικών Επιστημών του ΕΚΠΑ. 

4. Την υπ’ αριθμ. 35235/ΣΤ5/16.4.2004 (ΦΕΚ 583 τ.Β' 
19.4.2004) απόφαση της Υπουργού Εθνικής Παιδείας και 
Θρησκευμάτων εκχώρησης δικαιώματος υπογραφής 
«Με εντολή Υπουργού» στους Ειδικούς Γ ραμματείς του 
ΥΠ.Ε.Π.Θ., αποφασίζουμε: 

Παρέχουμε την άδεια στην Ευαγγελία Παπαπέτρου, 
Επίκουρη Καθηγήτρια μερικής απασχόλησης του 
τμήματος Οικονομικών Επιστημών του ΕΚΠ Αθηνών, 
προκειμένου να προσφέρει τις υπηρεσίες της στην 
Τράπεζα της Ελλάδος για το ακαδ. έτος 2005 - 2006. 

Η άδεια ισχύει από την ημέρα ανάληψης των 
καθηκόντων της δεύτερης θέσης ή της έναρξης της 
δεύτερης απασχόλησης, εφόσον είχε προηγηθεί η 
υποβολή αίτησης χορήγησης της σχετικής άδειας, 
αλλιώς από την ημέρα υποβολής της αίτησης. 

Η απόφαση αυτή να δημοσιευθεί στην εφημερίδα της 
Κυβερνήσεως. 

Αθήνα, 4 Απριλίου 2006 

Με εντολή Υπουργού 
Ο Ειδικός Γ ραματέας 
Πανεπιστημιακής Εκπαίδευσης 
ΑΘΑΝΑΣΙΟΣ ΚΥΡΙΑΖΗΣ 

Αριθμ. Φ.124/8/97211-Β2 π.ε. (7) 

Αδεια κατοχής Β' θέσης. 

Η ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: 

α) Του άρθρου 13 παρ. 9 του ν. 1268/1982 «Για τη 
δομή και τη λειτουργία των Ανωτάτων Εκπαιδευτικών 
Ιδρυμάτων». 

β) Του αριθμ. 459/2.11.1983 π.δ. (ΦΕΚ 175/29.11.1983 τ.Α'). 

γ) Του αριθμ. 129/10.4.1991 π.δ. (ΦΕΚ 52/11.4.1991 τ.Α'). 

δ) Του άρθρου 9 παρ. 3 του ν. 1835/1989 (ΦΕΚ 
76/14.3.1989 τ.Α'). 

ε) Του άρθρου 28 παρ. 10 του ν. 2083/1992 (ΦΕΚ 
159/21.9.1992 τ.Β'). 

στ) Του άρθρο 3 παρ. 4 του ν. 2530/1997 (ΦΕΚ 218/ 
23.10.1997 τ.Α') 

ζ) Του άρθρου 3 παρ. 38 του ν. 3027/2002. 

2. Το υπ’ αριθμ. 22154/21.9.2005 έγγραψο του Ε.Μ. 
Πολυτεχνείου. 

3. Την από 29.6.2005 απόφαση της Σχολής Η.Μ. κ’ Μ.Υ. 
του Ε.Μ.Π. 

4. Την από 30.8.2005 απόφαση της Παν/κής 
Συγκλήτου. 

5. Την από 8.3.2005 υπεύθυνη Δήλωση για ένταξη 
στο καθεστώς μερικής απασχόλησης του Β. 
Ασημακόπουλου. 

6. Την υπ’ αριθμ. 35235/ΣΤ5/16.4.2004 (ΦΕΚ 583 τ.Β' 
19.4.2004) απόφαση της Υπουργού Εθνικής Παιδείας και 
Θρησκευμάτων εκχώρησης δικαιώματος υπογραφής «Με 
εντολή Υπουργού» στο Γ ενικό Γ ραμματέα, στους Ειδικούς 
Γραμματείς της ΚΎ. του ΥΠ.Ε.Π.Θ», αποφασίζουμε: 

Παρέχουμε την άδεια στον Βασίλειο Ασημακόπουλο 
καθηγητή μερικής απασχόλησης της Σχολής Η/Μ κ’ Μ/Υ 
του Ε.Μ. Πολυτεχνείου προκειμένου να κατέχει τη θέση 
Ειδικού Γ ραμματέα για την Κοινωνία της Πληροφορίας 
στο Υπουργείο Οικονομίας και Οικονομικών από 8.3.2005 
έως 31.8.2005. 

Η άδεια ισχύει από την ημέρα ανάληψης των 
καθηκόντων της δεύτερης θέσης ή της έναρξης της 
δεύτερης απασχόλησης, εφόσον είχε προηγηθεί η 
υποβολή αίτησης χορήγησης της σχετικής άδειας, 
αλλιώς από την ημέρα υποβολής της αίτησης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Απριλίου 2006 

Με εντολή Υπουργού 
Ο Ειδικός Γραματέας 
Πανεπιστημιακής Εκπαίδευσης 
ΑΘΑΝΑΣΙΟΣ ΚΥΡΙΑΖΗΣ 

-*- 

Αριθμ. 5111.08/12/2006 (8) 

Απονομή Ηθικής Αμοιβής (Επαινος) στον ΜΙΠΥ/ΥΕΝ 
Παπαδόπουλο Αμβρόσιο. 

Ο ΥΠΟΥΡΓΟΣ 
ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις των άρθρων 61 και 62 του ν. 2683/1999 
«Κύρωση του Κώδικα Κατάστασης Δημοσίων Πολιτικών 
Διοικητικών Υπαλλήλων ... και άλλες διατάξεις» (Φ.Ε.Κ. 
19Α79.2.1999). 


2. Το υπ’ αριθμ. 6749.2/23/2005/25.10.2005 έγγραφο του 
Διευθυντή του Γ ραφείου Εσωτερικών Υποθέσεων. 

3. Το υπ’ αριθμ. 4/9.2.2006 Πρακτικό Συνεδρίασης του 
Υπηρεσιακού Συμβουλίου Υπαλλήλων Υπουργείου Εμπο¬ 
ρικής Ναυτιλίας. 

4. Την υπ’ αριθμ. 4222/1.7.1997 -11.8.1997 απόφαση ΥΕΝ 
με θέμα «Μεταβίβαση αρμοδιοτήτων και του δικαιώμα¬ 
τος υπογραφής ... με «Εντολή Υπουργού»... κ.λ.π.» (ΦΕΚ 
724 Β'/19.8.1997), αποφασίζουμε: 

1. Την απονομή Επαίνου στον Μόνιμο Πολιτικό Υπάλ¬ 
ληλο ΥΕΝ Παπαδόπουλο Αμβρόσιο με Α' βαθμό του 
κλάδου ΔΕ/Τεχνικού επειδή απασχολήθηκε οικειοθε- 
λώς και πολλές φορές πέραν του κανονικού ωραρίου 
εργασίας του για την επισκευή και συντήρηση των ηλε¬ 
κτρονικών και φωτοτυπικών μηχανημάτων του Γ ραφείου 
Εσωτερικών Υποθέσεων έτσι ώστε να εξασφαλίζεται 
η ομαλή λειτουργία της εν λόγω υπηρεσίας, χωρίς να 
επιβάλλεται από τα καθήκοντα του. 

2. Να κοινοποιηθεί για εκτέλεση και να δημοσιευθεί 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβενήσεως. 

Πειραιάς, 6 Απριλίου 2006 

Με εντολή Υπουργού 
Ο Γ ενικός Γ ραμματέας 
ΙΩΑΝΝΗΣ ΤΖΩΑΝΝΟΣ 

-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

Ο) 

Στην υπ’ αριθ. 3477/1.2.2005 απόφαση του Υπουργού 
Δικαιοσύνης, που δημοσιεύθηκε στο ΦΕΚ 140 Β'/4.2.2005 
διορθώνεται στο διατακτικό μέρος αυτής, από το 
εσφαλμένο: «Η ανωτέρω νομοπαρασκευαστική επιτροπή 
οφείλει να περατώσει το έργο της μέχρι 30.4.2004.» στο 
ορθό: «Η ανωτέρω ειδική νομοπαρασκευαστική επιτροπή 
οφείλει να περατώσει το έργο της μέχρι 30.4.2005.». 

(Από το Υπουργείο Δικαιοσύνης) 

-♦- 

( 10 ) 

Στις ακόλουθες διαπιστώσεις αυτοδίκαιος μετατρο¬ 
πής θέσεων ιατρών και οδοντοτριάτρων του Ιδρύματος 
Κοινωνικών Ασφαλίσεων (ΙΚΑ) σε θέσεις ιατρών και οδο¬ 
ντοτριάτρων πλήρους και αποκλειστικής απασχόλησης 
σύμφωνα με το ν. 3232 ΦΕΚ 48/Α'/12.2.2004, άρθρο 24 
παρ. 2, γίνονται οι εξής διορθώσεις: 

1. Διαπίστωση 073/158 ΦΕΚ 1019/Β'/7.7.2004 παράγρα¬ 
φος 4: μετατροπή μιας οργανικής θέσης του κλάδου 
ΠΕ Ιατρών Χανιών με την ειδικότητα του παθολόγου 
αντί χωρίς ειδικότητα, σε θέση ιατρού πλήρους και 
αποκλειστικής απασχόλησης. 

2. Διαπίστωση 073/159 ΦΕΚ 1019/Β'/7.7.2004 παράγρα¬ 
φος 1 της διαπίστωσης: μετατροπή μιας οργανικής θέ¬ 
σης του κλάδου ΠΕ Ιατρών Θεσσαλονίκης - προστίθεται 
με την ειδικότητα του Παθολόγου - σε θέση ιατρού 
πλήρους και αποκλειστικής απασχόλησης. 

3. Διαπίστωση 073/173 ΦΕΚ 1560/Β'/19.10.2004 παρά¬ 
γραφος 2: μετατροπή μιας οργανικής θέσης του κλάδου 
ΠΕ Ιατρών Βόλου - προστίθεται με την ειδικότητα του 
Παθολόγου - σε θέση ιατρού πλήρους και αποκλειστικής 
απασχόλησης. 

4. Διαπίστωση 073/180 ΦΕΚ 1645/5.11.2004: 

α) παράγραφος 2.1. διόρθωση του ονόματος: Γαβριη- 
λίδης Χρήστος-Παναγιώτης - Παντελής του Πέτρου 

β) παράγραφος 2.: μετατροπή μιας οργανικής θέσης 
του κλάδου ΠΕ Ιατρών Αθήνας (όπως έχει διορθωθεί 
ΦΕΚ 1824/Β79-12.2004) - προστίθεται με την ειδικότητα 
του παθολόγου - σε θέση πλήρους και αποκλειστικής 
απασχόλησης. 

γ) παράγραφος 3.: μετατροπή μιας οργανικής θέσης 
του κλάδου ΠΕ Ιατρών Χανίων - προστίθεται με την 
ειδικότητα του παθολόγου - σε θέση πλήρους και απο¬ 
κλειστικής απασχόλησης. 

5. Διαπίστωση 073/183 ΦΕΚ 1824/Β'/9.12.2004 παράγρα¬ 
φος 3.: μετατροπή μιας οργανικής θέσης του κλάδου 
ΠΕ Ιατρών Πειραιά - προστίθεται με την ειδικότητα 
του παθολόγου - σε θέση πλήρους και αποκλειστικής 
απασχόλησης. 


6. Διαπίστωση 073/190 ΦΕΚ 1946/Β729.12.2004 παρά¬ 
γραφος 17.: μετατροπή μιας οργανικής θέσης του κλά¬ 
δου ΠΕ Ιατρών Σαλαμίνας - αντί Πειραιά. 

7. Διαπίστωση 073/200 ΦΕΚ 665/Β718.5.2005 παράγρα¬ 
φος 7.: διόρθωση της ιατρικής ειδικότητας - Οφθαλμι¬ 
άτρου αντί Μικροβιολόγου. 

8. Διαπίστωση 073/211 ΦΕΚ 1149/Β717.8.2005 παράγρα¬ 
φος 2.7.: διόρθωση της ιατρικής ειδικότητας - Οδοντι¬ 
άτρου αντί Παιδιάτρου. 

9. Διαπίστωση 073/226 ΦΕΚ 340/Β721.3.2006: αναφέ- 
ρεται στο σκεπτικό παρ. 2.2. ενώ έχει παραληφθεί στη 
διαπίστωση - προστίθεται στη διαπίστωση με αριθ. 28: 
Την από 25.12.2005 αυτοδίκαια σύμφωνα με το άρθρο 
24 παρ. 2 του ν. 3232/2004 μετατροπή μιας οργανικής 
θέσης του κλάδου ΠΕ Ιατρών Ξάνθης με την ειδικότητα 
του καρδιολόγου σε θέση ιατρού πλήρους και αποκλει¬ 
στικής απασχόλησης. 

(Από το Ίδρυμα Κοινωνικών Ασφαλίσεων) 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Όλγας 227 

(2310) 423 956 

ΛΑΡΙΣΑ -Διοικητήριο 

(2410)597449 

ΠΕΙΡΑΙΑΣ - Ευριπίδου 63 

(210) 413 5228 

ΚΕΡΚΥΡΑ -Σαμαρά 13 

(26610) 89 122 

ΠΑΤΡΑ - Κορίνθου 327 

(2610) 638 109 


(26610) 89 105 


(2610) 638 110 

ΗΡΑΚΛΕΙΟ -Πεδιάδος 2 

(2810) 300 781 

ΙΩΑΝΝΙΝΑ -Διοικητήριο 

(26510) 87215 

ΛΕΣΒΟΣ - Πλ.Κωνσταντινουπόλεως 1 

(22510) 46 654 

ΚΟΜΟΤΗΝΗ - Δημοκρατίας 1 

(25310) 22 858 


(22510)47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 16 σελίδες σε 1 αυτό, προσαυξανόμενη κατά 0,20 ειπο για κάθε επιπλέον οκτασέλιδο ή μέρος αυτού. 

• Για τα φωτοαντίγραφα ΦΕΚ σε 0,15 ευτο ανά σελίδα. 

Σε μορφή 0ϋ: 


Τεύχος 

Περίοδος 

Ευκο 

Τεύχος 

Περίοδος 

ευκο 

Α' 

Ετήσιο 

150 

Αναπτυξιακών Πράξεων 

Ετήσιο 

50 

Α 

3μηνιαίο 

40 

Ν.Π.Δ.Δ. 

Ετήσιο 

50 

Α' 

Μηνιαίο 

15 

Παράρτημα 

Ετήσιο 

50 

Β’ 

Ετήσιο 

300 

Εμπορικής και Βιομηχανικής Ιδιοκτησίας 

Ετήσιο 

100 

Β' 

3μηνιαίο 

80 

Ανωτάτου Ειδικού Δικαστηρίου 

Ετήσιο 

5 

Β' 

Μηνιαίο 

30 

Διακηρύξεων Δημοσίων Συμβάσεων 

Ετήσιο 

200 

Γ 

Ετήσιο 

50 

Διακηρύξεων Δημοσίων Συμβάσεων 

Εβδομαδιαίο 

5 

Δ' 

Ετήσιο 

220 

Α.Ε. & Ε.Π.Ε 

Μηνιαίο 

100 

Δ' 

3μηνιαίο 

60 





• Η τιμή πώλησης μεμονωμένων Φ.Ε.Κ σε μορφή οά-ΙΌΠι από εκείνα που διατίθενται σε ηλεκτρονική μορφή και μέχρι 100 σελίδες σε 5 θογο προσαυξανόμενη κατά 1 αυτό ανά 50 
σελίδες. 

• Η τιμή πώλησης σε μορφή οά-Γοπι δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 ευΐΌ ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.: τηλεφωνικά: 210 - 4071010, (οχ: 210 - 4071010 ϊηίβΓηβΙ: ΙτΙΙρ://νννννν.βΙ. 9 Γ. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή_Από το Ιπϊθπτθϊ 


Α' (Νόμοι, Π.Δ., Συμβάσεις κτλ.) 

225 € 

190 € 

Β (Υπουργικές αποφάσεις κτλ.) 

320 € 

225 € 

Γ (Διορισμοί, απολύσεις κτλ. Δημ. Υπαλλήλων) 

65 € 

ΔΩΡΕΑΝ 

Δ (Απαλλοτριώσεις, πολεοδομία κτλ.) 

320 € 

160 € 

Αναπτυξιακών Πράξεων και Συμβάσεων (Τ.Α.Π.Σ.) 

160 € 

95 € 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

65 € 

ΔΩΡΕΑΝ 

Παράρτημα (Προκηρύξεις θέσεων ΔΕ Π κτλ.) 

33 € 

ΔΩΡΕΑΝ 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

65 € 

33 € 

Ανωτάτου Ειδικού Δικαστηρίου (Α.Ε.Δ.) 

10 € 

ΔΩΡΕΑΝ 

Ανωνύμων Εταιρειών & Ε.Π.Ε. 

2.250 € 

645 € 

Διακηρύξεων Δημοσίων Συμβάσεων (ΑΛΙ.) 

225 € 

95 € 

Πρώτο (Α'), Δεύτερο (Β') καιΤέταρτο (Δ') 

- 

450 € 


• Το τεύχος του ΑΣΕΠ (έντυπη μορφή) θα αποστέλλεται σε συνδρομητές με την επιβάρυνση των 70 θυτο, ποσό το οποίο αφορά ταχυδρομικά έξοδα. 

• Για την παροχή δικαιώματος ηλεκτρονικής πρόσβασης σε Φ.Ε.Κ. προηγουμένων ετών και συγκεκριμένα στα τεύχη Α', Β', Δ", Αναπτυξιακών Πράξεων & 
Συμβάσεων, Δελτίο Εμπορικής και Βιομηχανικής Ιδιοκτησίας Διακηρύξεων, Δημοσίων Συμβάσεων και Α.Ε. & Ε.Π.Ε., η τιμή προσαυξάνεταιπέραντου ποσού 
της ετήσιας συνδρομής έτους 2006, κατά 40 βυτο ανά έτος παλαιότητας και ανά τεύχος. 


* Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 και το ποσό υπέρ ΤΑΠΕΤ (5% του 
ποσού της συνδρομής) στον κωδικό αριθμό εσόδων ΚΑΕ 3512).Το πρωτότυπο αποδεικτικό είσπραξης (διπλότυπο) θα πρέπει να αποστέλλεται ή να κατατίθεται στην 
αρμόδια Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηίβιτιβί, με την καταβολή των αντίστοιχων ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της συνδρομής και ολόκληρο το ποσό υπέρ 
του ΤΑΠΕΤ. 

* Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι την 31 ην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά απύ Μάρνη 8 & Περιφερειακά Γραφεία 
Δωρεάν ανάγνωση δημοσιευμάτων τεύχους Α από την ιστοσελίδα του Εθνικού Τυπογραφείου 


Οι υπηρεσίες εξυπηρέτησης των πολιτών λειτουργούν καθημερινά από 08.00 έως 13.00" 


Ιί : (ί| I I II ΑΠΟ Τ Ο ΕΘΝΙΚΟ ΤΥΠΟΓΡΑΦΕΙΟ 

Μι ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΕΑΧ 210 52 21 004 

| Μ: || Ι| | ί | ! ί !! || '|| ί! ΗΛΕΚΤΡΟΝΙΚΗ ΔΙΕΥΘΥΝΣΗ: ίι11ρ://νν\ννν.6ΐ.9Γ - θ-πΐ3ίΙ: »60ΓΠ3δΙθΓ@θ1.()Γ 

